Blaze7451/Wiki-th-20250601 huggingface dataset:
ความตกลงหุ้นส่วนเศรษฐกิจไทย–ญี่ปุ่น

ความตกลงหุ้นส่วนเศรษฐกิจไทย–ญี่ปุ่น (Japan–Thailand Economic Partnership Agreement, JTEPA) เป็นความตกลงการค้าเสรีระหว่างประเทศไทยกับประเทศญี่ปุ่น ความตกลงนี้เป็นข้อตกลงที่จะยกเลิกภาษีศุลกากรสำหรับการค้าทวิภาคีมากกว่าร้อยละ 90 ภายใน 10 ปี โดยลงนามในวันที่ 3 เมษายน ค.ศ. 2007 ที่โตเกียว ประเทศญี่ปุ่นโดยชินโซ อาเบะ นายกรัฐมนตรีญี่ปุ่น และสุรยุทธ์ จุลานนท์ นายกรัฐมนตรีไทยที่เดินทางมา ความตกลงดังกล่าวเป็นข้อตกลงการค้าทวิภาคีฉบับที่สี่ในชุดข้อตกลงคล้ายคลึงกันที่ญี่ปุ่นจัดทำขึ้น หลังทำข้อตกลงกับสิงคโปร์ มาเลเซีย และฟิลิปปินส์ 

**รายละเอียดความตกลง**
ทางญี่ปุ่นจะยกเลิกภาษีนำเข้าสินค้าอุตสาหกรรมเกือบทั้งหมดจากไทยทันที ส่วนไทยจะยกเลิกภาษีนำเข้าเหล็กจากญี่ปุ่นครึ่งหนึ่งทันที ส่วนที่เหลือจะปลอดภาษีภายใน ค.ศ. 2017 ใน ค.ศ. 2012 ชิ้นส่วนรถยนต์ญี่ปุ่นจะปลอดภาษีนำเข้า ยกเว้นเพียง 5 รายการ ส่วนอีก 5 รายการที่เหลือจะปลอดภาษีนำเข้าภายใน 7 ปีข้างหน้า ใน ค.ศ. 2011 ทางไทยจะลดภาษีนำเข้ารถยนต์ญี่ปุ่นที่มีขนาดกระบอกสูบ 3,000 ซีซี ขึ้นไปจากร้อยละ 80 เหลือร้อยละ 60 ทันที ทั้งสองประเทศจะหารือกันอีกครั้งใน ค.ศ. 2009 สำหรับการยกเลิกภาษีนำเข้ารถยนต์ดังกล่าวในช่วงกลางคริสต์ทศวรรษ 2010 โดยคาดหวังว่าบริษัทญี่ปุ่นจะสามารถขายรถยนต์และสินค้าอิเล็กทรอนิกส์ในประเทศไทยได้มากขึ้น ขณะที่ประเทศไทยจะได้รับประโยชน์จากการที่บริษัทญี่ปุ่นว่าจ้างบริษัทอื่นให้ผลิตสินค้าพื้นฐานในประเทศ
ทางญี่ปุ่นยกเลิกภาษีนำเข้ากุ้งแปรรูปและผลไม้เมืองร้อน เช่น มะม่วงและมะละกอจากไทย ในอีกไม่กี่ปีข้างหน้า ทางไทยจะยกเลิกภาษีนำเข้าผลไม้ญี่ปุ่น เช่น แอปเปิล ลูกแพร์ และมันเทศ นอกจากนี้ ญี่ปุ่นจะลดภาษีนำเข้าไก่ไม่มีกระดูกของไทยลงเหลือร้อยละ 8.5 จากปัจจุบันที่ร้อยละ 11.9 และภาษีนำเข้าไก่ปรุงสุกลงเหลือร้อยละ 3 จากเดิมร้อยละ 6 ซึ่งสร้างความผิดหวังให้กับผู้ผลิตในไทย เนื่องจากข้อตกลงดังกล่าวไม่ครอบคลุมผลิตภัณฑ์ทางการเกษตรที่อ่อนไหวของญี่ปุ่น เช่น ข้าว ข้าวสาลี และผลิตภัณฑ์นม ที่ผลิตภัณฑ์ของไทยแข่งขันกับอุตสาหกรรมการเกษตรของญี่ปุ่น 
นักเจรจาของไทยหวังว่าจะมีการโยกย้ายแรงงานมากขึ้น แต่ความตกลงดังกล่าวมีข้อตกลงจำกัดที่ว่าทางญี่ปุ่นจะอนุญาตให้พ่อครัวไทยทำงานในประเทศญี่ปุ่นได้มากขึ้น โดยลดประสบการณ์การทำงานขั้นต่ำที่จำเป็นจาก 10 ปีเหลือ 5 ปี

**อ้างอิง**

**แหล่งข้อมูลอื่น**
  Japan-Thailand Economic Partnership Agreement-  JTEPA office
หมวดหมู่:สนธิสัญญาที่ได้ข้อสรุปในปี พ.ศ. 2550
Estola albostictica

Estola albostictica เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากประเทศบราซิล

**อ้างอิง==
Estola albovaria

Estola albovaria เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากเฟรนช์เกียนา

**อ้างอิง==
หมวดหมู่:แหล่งโบราณคดีในประเทศจีน

แหล่งโบราณคดีในประเทศจีน
หมวดหมู่:โบราณสถานในประเทศจีน
หมวดหมู่:สถานที่ท่องเที่ยวในประเทศจีน
จีน
ทนาย-เดือด

ทนาย-เดือด (LAW-LESS) เป็นละครโทรทัศน์ไทยปี 2567 ที่ดัดแปลงจากละครซีรีส์เกาหลีเรื่องทนายสายเดือด จากการกำกับของปรีดาภรณ์ บัวตูม นำแสดงโดยฐานัฐพ์ โล่ห์คุณสมบัติ, ทิพนารี วีรวัฒโนดม, ปนัดดา วงศ์ผู้ดี และนภัสรัญชน์ มิตรธีรโรจน์ ออกอากาศทุกวันศุกร์และเสาร์ เวลา 20.00 น. (เวลามาตรฐานไทย) ระหว่างวันที่ 17 พฤษภาคม ถึง 6 กรกฎาคม 2567

**เนื้อเรื่อง**
ทนาย-เดือด เรื่องราวของ บริพัตร (ลี ฐานัฐพ์) ทนายหนุ่มมาดกวนที่ถูกเลี้ยงดูจาก เปรม (นง ทนงศักดิ์) ลุงแท้ ๆ ของเขาซึ่งเป็นเจ้าของค่ายมวยและนักเลงผู้ทรงอิทธิพล โดยบริพัตรทำงานให้กับพวกนักเลงอันธพาลจนได้รับฉายาว่า ทนายมาเฟีย ที่ต้องเดินทางกลับไปยัง ตุลาคาม บ้านเกิดของเขาเพื่อสืบหาความจริงเบื้องหลังการตายของ ชวนันท์ (ทราย เจริญปุระ) แม่ของเขาที่เป็นทนายความผู้มีอุดมการณ์และรักความยุติธรรมโดยเปิดสำนักงานทนายความขึ้นในเมือง
ทำให้เขาได้เจอกับ พราวชนก (น้ำตาล ทิพนารี) ทนายความสาวฝีมือดีลูกสาวของ กิตติ (ปลาย ปรเมศร์) เจ้าของร้านถ่ายรูปและ หฤทัย (แอ้ม ศิรประภา) เพื่อนรักของ ชาลินี (บุ๋ม ปนัดดา) ผู้พิพากษาคนดังประจำเมืองตุลาคามและชวนันท์ซึ่งหายตัวไป ที่มีเหตุให้ต้องเดินทางกลับมายังเมืองตุลาคาม ซึ่งพราวชนกเคยประชันฝีมือและฝีปากกับบริพัตรมาแล้วในศาล นอกจากนี้พราวชนกยังเป็นนักเรียนทุนของมูลนิธิชาลินีที่มี ปรางทิพย์ (เง็ก กัลยา) เลขาส่วนตัวของชาลินีเป็นผู้ดูแลทำให้พราวชนกรักและศรัทธาในตัวของชาลินีเป็นอย่างมาก
บริพัตรจึงบังคับให้พราวชนกมาทำงานกับเขาและร่วมกันหาหลักฐานที่เกี่ยวข้องกับการตายของชวนันท์และการหายตัวไปของหฤทัยจึงทำให้รู้ว่าเรื่องทั้งหมดเกี่ยวข้องกับชาลินีโดยมี โอฬาร (ตั๊ก นภัสรัญชน์) นายกของเมืองซึ่งเป็นคนสนิทของชาลินีเป็นคนจัดการ ทำให้มุมมองของพราวชนกที่มีต่อชาลินีเปลี่ยนไป ทั้งคู่จึงได้ส่งต่อหลักฐานทั้งหมดให้กับ อัยการอาณัติ (ติ๊ก กิตติพันธ์) อัยการจากส่วนกลางเป็นคนจัดการ

**นักแสดง**

**อ้างอิง**
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวกฎหมายไทย
หมวดหมู่:ละครโทรทัศน์แนวชีวิตการทำงานไทย
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดนครสวรรค์ พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 ) และ 2 คน (สำหรับเขตเลือกตั้งที่ 2 และ 3)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองนครสวรรค์, อำเภอพยุหะคีรี, อำเภอลาดยาว, อำเภอโกรกพระ, กิ่งอำเภอแม่วงก์ และกิ่งอำเภอแม่เปิน

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอบรรพตพิสัย, อำเภอเก้าเลี้ยว, อำเภอชุมแสง และอำเภอท่าตะโก

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอหนองบัว, อำเภอไพศาลี, อำเภอตากฟ้า และอำเภอตาคลี

**ดูเพิ่ม**
 จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538- จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

**อ้างอิง**
นครสวรรค์
หมวดหมู่:การเลือกตั้งในจังหวัดนครสวรรค์
แคนตันทาวเวอร์

แคนตันทาวเวอร์ (s=广州塔, Canton Tower) หรือชื่ออย่างเป็นทางการคือ หอโทรทัศน์ ดาราศาสตร์และการท่องเที่ยวกว่างโจว (s=广州电视台天文及观光塔, Guangzhou TV Astronomical and Sightseeing Tower) เป็นหอคอยสังเกตการณ์อเนกประสงค์ความสูง 600 เมตรในเขตไฮ่จู นครกว่างโจว และเคยเป็นหอคอยที่สูงที่สุดในโลกในช่วงปี พ.ศ. 2552 จนถึงเดือนมีนาคม พ.ศ. 2554 แทนที่ซีเอ็นทาวเวอร์ ก่อนที่จะถูกแซงหน้าโดยโตเกียวสกายทรี แคนตันทาวเวอร์เคยเป็นสิ่งก่อสร้างที่สูงที่สุดในประเทศจีนก่อนที่อาคารเซี่ยงไฮ้ทาวเวอร์จะก่อสร้างแล้วเสร็จเมื่อวันที่ 3 สิงหาคม พ.ศ. 2556 ปัจจุบันแคนตันทาวเวอร์เป็นหอคอยที่สูงเป็นอันดับ 2 และเป็นสิ่งก่อสร้างอิสระที่สูงเป็นอันดับ 5 ของโลก
แคนตันทาวเวอร์ก่อสร้างโดย Guangzhou New Television Tower Group และออกแบบโดยสถาปนิกชาวดัตช์ มาร์ก เฮเมล และ บาร์บารา ควิต จาก Information Based Architecture (IBA) ร่วมกับอารัป ซึ่งเป็นบริษัทที่ปรึกษาด้านการออกแบบ วิศวกรรม และธุรกิจ มีสำนักงานใหญ่อยู่ในลอนดอน สหราชอาณาจักร ต่อมาในปี พ.ศ. 2548 ได้มีการลงเสาเข็มอาคาร หอคอยได้เปิดให้สาธารณชนเข้าชมในวันที่ 1 ตุลาคม พ.ศ. 2553 ก่อนการแข่งขันกีฬาเอเชียนเกมส์ครั้งที่ 16 ที่นครกว่างโจวในเดือนพฤศจิกายน พ.ศ. 2553 โดยหอสังเกตการณ์บนดาดฟ้าได้เปิดอย่างเป็นทางการในเดือนธันวาคม พ.ศ. 2554
แคนตันทาวเวอร์เป็นแหล่งท่องเที่ยวที่สำคัญของนครกว่างโจว โดยจัดสถานที่ท่องเที่ยวระดับ AAAA (4A) ในประเทศจีนตั้งแต่ปี พ.ศ. 2556 บนดาดฟ้าประกอบด้วยบริเวณสังเกตการณ์ที่ความสูง 450 เมตรและ 488 เมตร เครื่องเล่นแนวดิ่งความเร็วสูง (Sky drop) ชิงช้าสวรรค์แนวราบรูปไข่มุก (Bubble tram) ส่วนภายในอาคารมีบริเวณสังเกตการณ์ ร้านอาหาร และโรงภาพยนตร์ นอกจากนี้ยังมีสำนักงานไปรษณีย์ที่อยู่สูงที่สุดในโลก ที่ความสูง 428 เมตร

**แกลเลอรี**

**การก่อสร้าง**

**แผนภาพ**
แผนภาพแสดงหอคอยที่สูงที่สุดในโลก แคนตันทาวเวอร์อยู่ลำดับที่ 2
มาสคอตประจำแคนตันทาวเวอร์ "เสี่ยวหมันเยา" (小蛮腰; 'เอวเล็ก') ซึ่งตั้งชื่อตามชื่อเล่นของหอคอย

**อ้างอิง**

**แหล่งข้อมูลอื่น**
 เว็บไซต์ทางการของแคนตันทาวเวอร์-  Canton Tower official website. GzTvTower.info.- 153247238
หมวดหมู่:สิ่งก่อสร้างในกว่างโจว
หมวดหมู่:หอคอยในประเทศจีน
หมวดหมู่:หอคอยที่สร้างเสร็จในปี พ.ศ. 2553
ก๋งเป่ย์ (ศาสนาอิสลาม)

มัสยิดหวาสี้
ก๋งเป่ย์ (p=Gǒngběi; จาก گنبد โกนแบด, แปลว่า "โดม", "คัพพอลา") เป็นคำที่ใช้โดยชุมชนมุสลิมในจีน โดยเฉพาะชาวหุย และ อุยกูร์ ในทางตะวันตกเฉียงเหนือของจีน เพื่อใช้เรียกหมู่ศาสนสถานอิสลามที่ล้อมรอบสุสาน (มักบะรา) ของศาสนบุคคลในนิกายศูฟีย์ ซึ่งมักเป็น มุรชิด ("อาจารย์") หรือ วะลี ("นักบุญ") โดยทั่วไปคือผู้สถาปนาสายตระกูลศักดิ์สิทธิ์หรือ เหมินหวน (เฏาะรีเกาะฮ์) ตัวโครงสร้างมักมีโดม ศาสนสถานชนิดเดียวกันในมุสลิมชุมชนอื่นทั่วโลกอาจเรียกว่า ดัรกาฮ์ หรือ ตือร์เบ
ระหว่างปี 1958 ถึง 1966 ก๋งเป่ย์จำนวนหนึ่งในหนิงเซี่ยและโดยรอบถูกรื้อถอนทำลายโดยรัฐบาลพรรคคอมมิวนิสต์จีนในฐานะของเก่าที่ต้องถูกกำจัดในการปฏิวัติวัฒนธรรม (1946−1950) รวมถึงเพื่อเป็นการเพิ่มพื้นที่ทำการเกษตร หลังทศวรรษ 1980 เป็นต้นมา จึงมีการฟื้นฟูและสร้างก๋งเป่ย์ขึ้นคืนตามเดิม
ในหนิงเซี่ยสามารถแบบก๋งเป่ย์ออกเป็นสามประเภท ได้แก่ ก๋งเป่ย์ที่เป็นส่วนหนึ่งของ daotang (ศาลาสอน), ก่วงเป่ย์ที่มีโถงสวด และก๋งเป่ย์ที่มีมัสยิด

**อ้างอิง==
จนโยฏ

จนโยฏ (อูรดู: چنیوٹ) หรือ จนิโอฏ (คุรมุขี: ਚਨਿਓਟ) หรือ ชินิโอต (อักษรโรมัน: Chiniot) เป็นนครและศูนย์กลางการปกครองของอำเภอจนโยฏ แคว้นปัญจาบ ประเทศปากีสถาน ตั้งอยู่บนฝั่งของแม่น้ำเจนัพ มีประชากรมากที่สุดอันดับที่ 28 ของประเทศ เป็นที่รู้จักจากศิลปะและสถาปัตยกรรมที่สวยงาม มีสถานที่สำคัญเช่น โอมาร หยัต มหัล
ไม่เป็นที่ทราบแน่ชัดว่าจนโยฏมีที่มาจากไหน ในบางบันทึกระบุว่านครนี้สถาปนาขึ้นโดยลูกสาวของกษัตริย์โลราณที่มีชื่อว่า จันทนะ (Chandan) ซึ่งเดินทางมาพบบริเวณนี้ขณะออกล่าสัตว์และประทับใจในความสวยงาใของพื้นที่มาก จึงดำริสร้างเมืองขึ้นและตั้งชื่อว่า จันทนีโอฏ (Chandaniot หรือ Chandniot) ตามชื่อตนเอง ต่อมาชื่อนี้ย่นย่อลงจนเป็นชื่อในปัจจุบันแทน
ในสมัยจักรวรรดิโมกุล จนโยฏอยู่ภายใต้ปกครองของ ซูบะฮ์ ละฮอร์ และเจริญสูงสุดในรัชสมัยของชะฮ์จะฮัน โดยเฉาพะสมัยผู้ปกครองแคว้น นาวับ ซะดุลละฮ์ ข่าน (Nawab Sadullah Khan) ชาวเผ่า Thahim (ในตำแหน่ง 1640 - 1656) ที่ซึ่งมีการสร้างมัสยิดชาฮีขึ้น ช่างศิลป์ของจนโยฏเป็นที่รู้จักจากฝีมือในสมัยโมกุลจนได้รับความไว้วางใจให้ไปสร้างงานศิลปะในทัชมาฮาล และมัสยิดวะซีร ข่าน

**อ้างอิง**
หมวดหมู่:เมืองในแคว้นปัญจาบ
โอมัร หยาต มหัล

โอมัร หยาต มหัล (; Omar Hayat Mahal หรือ Umer Hayat Mahal) เป็นหเวลีไม้ที่สร้างขึ้นในต้นศตวรรษที่ 20 ตั้งอยู่ในจนิโยฏ ประเทศปากีสถาน เริ่มก่แสร้างในปี 1923 แล้วเสร็จในปี 1935 แรกเริ่มมีความสูง 5 ชั้น สร้างขึ้นโดย เศข โอมัร หยาต (Sheikh Omar Hayat) นักธุรกิจชาวเมืองจนิโยฏที่ไปร่ำรวยในกัลกัตตา อาคารนี้แสดงให้เห็นถึงฝีมือช่างศิลป์และช่างไม้ของจนิโยฏ ทั้งภายในและภายนอกอาคารซึ่งประดับอย่างสวยงาม

**ประวัติศาสตร์**
นักเขียนชาวอังกฤษที่บันทึก District Gazeteer of Jhang กล่าวข่านถึงอาคารนี้ว่าเป็น 'สิ่งมหัศจรรย์ของที่นี่' (local wonder) งบประมาณก่อสร้างหเวลนี้สิริรวมอยู่ที่ 200,000 รูปี และเศข โอมัร เสียชีวิตไม่นานหลังก่อสร้างแล้วเสร็จในปีเดียวกัน ลูกชายคนเดียวของเศข คือ กุลซัร โวหระ (Gulzar Vohra) จัดพิธีแต่งงานในหเวลีอย่างยิ่งใหญ่ในปี 1937 เขาถูกพบเสียชีวิตในหเวลีในวันต่อมา เข้าใจว่าเกิดจากภาวะพิษคอร์บอนมอน็อกไซด์จากการเผาถ่านหินจำนวนมากในการเฉลิมฉลองงานแต่งงาน ร่างของเขาถูกฝังเคียงข้างมารดาซึ่งเสียชีวิตในเวลาต่อมา ที่ในลานกลางของบ้าน
หลังจากนั้นมา หเวลีจึงถูกทิ้งร้างเนื่องด้วยถูกมองว่าเกี่ยวข้องกับโชคร้าย ทาสรับใช้ในหเวลียังคงอยู่อาศัยต่อภายมน ในปี 1940 องค์การ Anjuman-e-Islamia ได้แปรสภาพอาคารมาเป็นโรงเรียน และในปี 1948 เศข มุฮัมมัด อะมิน (Sheikh Muhammad Amin) ใช้อาคารเป็นศูนย์รับเลี้ยงเด็กกำพร้า ก่อนจะถูกทิ้งร้างอีกครั้งในปี 1950 หลังจากนั้น อาคารถูกขโมยบุกรุกเข้าถอดชิ้นงานศิลปะและของประดับภายในอาคารไปขายต่อ
และในทศวรรษ 1970s ชั้นสองชั้นบนถูกรื้อถอนเนื่องจากถูกทิ้งร้างจนไม่ปลอดภัย อีกชั้นต้องถูกทิ้งเนื่องจากถูกฝนถล่มอย่างหนักในปี 1993ท้ายที่สุด รัฐบาลเข้าครอบครองอาคารในปี 1989 และมีการบูรณะครั้งใหญ่ในกลางทศวรรษ 1990s ด้วยเงินจากการระดมทุนของชุมชนท้องถิ่น ปัจจุบันอาคารใช้งานเป็นหอสมุดและศูนย์วัฒนธรรม

**อ้างอิง==
Seq2seq

seq2seq เป็นชุดของวิธีการเรียนรู้ของเครื่องสำหรับการประมวลภาษาธรรมชาติ มีการนำมาประยุกต์ใช้ในงานต่าง ๆ เช่น การแปล, การจับภาพ, แบบจำลองเชิงสนทนา และ การสรุปความอัตโนมัติ

**ประวัติศาสตร์**
ขั้นตอนวิธีนี้ได้รับการพัฒนาโดยกูเกิลในปี 2014 เพื่อใช้ในการแปลด้วยเครื่อง
ก่อนหน้านี้มีการการศึกษาที่คล้ายกันเช่นวิทยานิพนธ์ปริญญาเอกปี 2012 ของโตมาช มิโคโลฟ ในปี 2019 Facebook ได้ประกาศนำใช้ในงานสำหรับการหาปริพันธ์เชิงสัญลักษณ์ และ การแก้สมการเชิงอนุพันธ์
กูเกิลอ้างว่าสามารถแก้สมการที่ซับซ้อนได้เร็วและแม่นยำกว่าตัวแก้ที่มีขายทั่วไป เช่น Mathematica, MATLAB และ Maple ขั้นแรกจะแยกสมการออกเป็นโครงสร้างต้นไม้เพื่อขจัดลักษณะเฉพาะทางสัญกรณ์ออก จากนั้นโครงข่ายประสาทเทียม LSTM จะประมวลผลแบบต้นไม้โดยใช้ฟังก์ชัน การรู้จำแบบมาตรฐาน
ในปี 2020 กูเกิลได้เปิดตัว Meena ซึ่งเป็น จักรกลสนทนาที่ใช้ seq2seq มีพารามิเตอร์ 2.6 พันล้านตัว ที่ฝึกฝนบนชุดข้อมูลขนาด 341 GB กูเกิลอ้างว่าจักรกลสนทนาตัวนี้มีความจุของแบบจำลองมากกว่า GPT-2 ของ OpenAI ถึง 1.7 เท่า
ในปี 2022 ทาง Amazon ได้ประกาศ AlexaTM 20B ซึ่ง เป็นแบบจำลองภาษา seq2seq ขนาดกลาง (20 พันล้านพารามิเตอร์) ซึ่งใช้ตัวเข้ารหัส-ตัวถอดรหัสเพื่อดำเนินการเรียนรู้แบบไม่กี่ช็อต ตัวเข้ารหัสจะทำการแปลงค่าขาเข้า แล้วตัวถอดรหัสจะดำเนินการกับค่านั้นเพื่อทำงานเช่น การแปลเป็นภาษาอื่น แบบจำลองนี้มีประสิทธิภาพในการแปลภาษาและการสรุปได้ดีกว่า GPT-3 ที่มีขนาดใหญ่กว่ามาก การฝึกได้ทำไปพร้อมกับการลดสัญญาณรบกวน (ซ่อมแซมข้อความที่ขาดหายภายในสายอักขระอย่างเหมาะสม) และการสร้างแบบจำลองภาษาเชิงสาเหตุ (การต่อยอดข้อความที่มีความหมาย) ซึ่งช่วยให้สามารถเพิ่มค่าแทนลักษณะต่าง ๆ ในภาษาต่าง ๆ ได้โดยไม่ต้องมีขั้นตอนการฝึกอบรมที่กว้างขวาง AlexaTM 20B บรรลุประสิทธิภาพที่ล้ำสมัยด้วยงานการเรียนรู้แบบไม่กี่ช็อตจากทุกคู่ภาษาใน Flores-101 และมีประสิทธิภาพเหนือกว่า GPT-3 ในบางงาน 

**วิธีการ**
seq2seq สามารถแปลงลำดับหนึ่งไปเป็นอีกลำดับหนึ่งได้ การเปลี่ยนแปลงนี้ใช้ โครงข่ายประสาทแบบเวียนซ้ำ (RNN) หน่วยความจำระยะสั้นแบบยาว (LSTM) และ หน่วยเวียนซ้ำแบบมีประตู (GRU) เพื่อหลีกเลี่ยง ปัญหาความชันอันตรธาน บริบทสำหรับแต่ละรายการคือผลลัพธ์ของขั้นตอนก่อนหน้า ส่วนประกอบหลักคือชุดของโครงข่ายตัวเข้ารหัสและตัวถอดรหัส ตัวเข้ารหัสจะแปลงแต่ละรายการให้เป็นเวกเตอร์ซ่อนที่มีรายการและบริบทที่สอดคล้องกัน ตัวถอดรหัสจะย้อนกลับกระบวนการนี้ โดยแปลงเวกเตอร์เป็นรายการค่าขาออก ในขณะที่ใช้ค่าขาออกก่อนหน้าเป็นบริบทป้อนเข้า
มีวิธีการปรับให้เหมาะที่สุดดังต่อไปนี้- กลไกความใส่ใจ
 ค่าป้อนเข้าของตัวถอดรหัสเป็นเวกเตอร์เดียวที่บรรจุบริบททั้งหมด กลไกความใส่ใจช่วยให้ตัวถอดรหัสสามารถตรวจสอบแถวลำดับค่าป้อนเข้าโดยเลือกแค่บางส่วนที่สำคัญได้- การค้นหาแบบบีม
 วิธีนี้จะสร้างโครงสร้างเป็นแบบต้นไม้ที่เก็บตัวเลือกที่มีความเป็นไปได้สูงไว้หลายตัว แทนที่จะเลือกคำเดียวเป็นผลลัพธ์ (โดยใช้ฟังก์ชันซอฟต์แมกซ์สำหรับทั้งชุดของคะแนนความใส่ใจ) สถานะของตัวเข้ารหัสจะถูกถ่วงน้ำหนักและหาค่าเฉลี่ยตามการแจกแจงความใส่ใจ
โดยทั่วไปการฝึกแบบจำลองจะใช้ ฟังก์ชันการสูญเสียแบบเอนโทรปีไขว้

**ซอฟต์แวร์ที่เกี่ยวข้อง**
ซอฟต์แวร์ที่ใช้เทคนิคเดียวกันนี้ ได้แก่ OpenNMT (Torch), Neural Monkey (TensorFlow) และ NEMATUS (Theano) 

**อ้างอิง**
หมวดหมู่:ซอฟต์แวร์ของกูเกิล
หมวดหมู่:การประมวลภาษาธรรมชาติ
หมวดหมู่:โครงข่ายประสาทเทียม
ราชปูตานา

รัฐผู้แทนราชปูตานา จากปี 1909 ที่ตีพิมพ์ใน Imperial Gazetteer สีเหลืองแสดงรัฐมหาราชา
ราชปูตานา (อักษรเทวนาครี: राजपूताना, อักษรโรมัน: Rajputana) แปลว่า ดินแดนของราชปุต เป็นอดีตภูมิภาคของอนุทวีปอินเดียที่กินพื้นที่ของรัฐราขสถานในประเทศอินเดียเป็นหลัก และบางส่วนของรัฐมัธยประเทศ, รัฐคุชราต จนถึงแคว้นสินธ์ตอนใต้ในประเทศปากีสถาน
ปรากฏคำเรียกนี้ตั้งแต่ช่วงต้นยุคกลาง และต่อมาบริษัทอินเดียตะวันออกได้นำมาใช้เรียกรัฐผู้แทนราชปูตานา ซึ่งประกอบด้วยรัฐมหาราชาต่าง ๆ ชื่อนี้ใช้เรื่อยมาจนถูกแทนที่ด้วยชื่อ "ราชสถาน" ในรัฐธรรมนูญปี 1949
จอร์จ ทอมัส (ในหนังสือ Military Memories) เป็นคนแรกที่ในปี 1800 เรียกพื้นที่นี้อย่างเป็นทางการในภาษาอังกฤษว่า Rajputana Agency ในอดีตก่อนชื่อนี้ พื้นที่นี้มีชื่อเรียกว่า คุชราตระ (ต่อมาเป็นชื่อ "คุชราต") และกลายมาเป็น ราชปูตานาในสมัยยุคกลางตอนต้น โดยที่คำว่าคุชราตระมีที่มาจากจักรวรรดิคุรชร-ประติหาร

**อ้างอิง**
หมวดหมู่:ราชปุต
หมวดหมู่:ภูมิศาสตร์อินเดีย
หมวดหมู่:ภูมิศาสตร์ปากีสถาน
ปัญหาความชันอันตรธาน

ปัญหาความชันอันตรธาน (vanishing gradient problem) คือปัญหาที่พบในการเรียนรู้ของเครื่องเมื่อทำการฝึกโครงข่ายประสาทเทียมโดยใช้ การเคลื่อนลงตามความชัน และ การแพร่กระจายย้อนกลับ นี่เป็นปัญหาที่ค่าความชันที่ต้องการมีขนาดเล็กมากจนทำให้การเรียนรู้ไม่คืบหน้า
สำหรับในกรณีของโครงข่ายประสาทแบบเวียนซ้ำ ได้มีการนำโครงสร้างที่เรียกว่าหน่วยความจำระยะสั้นแบบยาว (LSTM) มาใช้เพื่อแก้ปัญหานี้ ในขณะที่โครงสร้างที่เรียกว่า ResNet ได้ถูกนำมาใช้ในโครงข่ายการเรียนรู้เชิงลึก
นอกจากนี้แล้ว ในทางกลับกันบางครั้งความชันของฟังก์ชันกระตุ้นก็อาจได้ค่ามากและทำให้เกิดการแจกแจงออกเกินไป ปัญหาดังกล่าวเรียกว่า ปัญหาความชันระเบิด (exploding gradient problem)

**อ้างอิง**
หมวดหมู่:วิธีความชัน
หมวดหมู่:การเรียนรู้ของเครื่อง
เลาทรวาไชนมนเทียร

เลทรวาไชนมนเทียร (लौद्रवा जैन मंदिर) เป็นไชนมนเทียรในหมู่บ้านเลาทรวา อำเภอไชสัลเมร์ รัฐราชสถาน ประเทศอินเดีย เป็นมนเทียรในนิกายศเวตามพรของศาสนาไชนะp=4
เลาทรวาสถาปนาขึ้นเป็นราชธานีโดยราวัล เทวราช (Rawal Deoraj) แห่งเผ่าภติ ในศตวรรษที่ 8-9p=388p=307 โดยนมนเทียรนี้สร้างขึ้นในศตวรรษที่ 9 พร้อม ๆ กับเมือง ก่อนที่ราวัล ไชสัล จะย้ายราชธานีไปไชสัลเมร์ในปี 1156p=301p=81 หลังจากนั้นมา มนเทียรถูกทำลายและปล้นโดยมะห์มุดแห่งกัซนี และ มุฮัมมัดแห่งโกร์ และถูกทำลายในปี 1152 ต่อมาจึงได้รับการบูรณะในปี 1615p=179 กลายเป็นสิ่งปลูกสร้างเดียวจากอดีตราชธานีเลาทรวาที่ยังคงอยู่ถึงปัจจุบัน2013
มนเทียรสร้างขึ้นด้วยหินทรายและหินปูนสีเหลืองp=1 ประดับอย่างสวยงามวิจิตร มีโตรณะ, ประติมากรรมรูปกัลปวฤกษะ และ กัลปุตระp=2242011 เลาทวราไชนมนเทียรได้รับการยอมรับว่าเป็นหนึ่งในตัวอย่างชั้นเยี่ยมของสถาปัตยกรรมไชนะของรัฐราชสถานpp=7-8
ตามตำนานเล่าว่าทุก ๆ เย็นจะมีงูออกมาจากหลุมในมนเทียรเพื่อออกมาดื่มนมที่ศาสนิกชนถวายบูชาไว้ ตามความเชื่อว่ากันว่าผู้ใดมองเห็นงูในมนเทียร ถือว่าได้รับพรp=3681 

**อ้างอิง**

**บรรณานุกรม**

**หนังสือ**

**อินเทอร์เน็ต**
 cite news | last=Sharath | first=Lakshmi | url=https://www.thehindu.com/features/metroplus/travel/a-silent-past/article5175165.ece | title=A silent past | work=The Hindu | date=27 September 2013 | access-date=28 December 2020 -  issn=2249-7455 - cite journal | last1=Kaur | first1=Parminder | last2=Kaur |first2=Gurpreet | url=https://ui.adsabs.harvard.edu/abs/2019EGUGA..21..968K/abstract | title=Jaisalmer Golden Limestone and Sandstone: A Heritage Stone Province from the Desert of Western India | journal=EGU General Assembly Conference Abstracts | publisher=Harvard University Press | date=April 2019 | page=968 | bibcode=2019EGUGA..21..968K | issn=2249-7455 
หมวดหมู่:ไชนมนเทียรในประเทศอินเดีย
หมวดหมู่:สิ่งก่อสร้างในรัฐราชสถาน
หมวดหมู่:โรงแรมที่สร้างเสร็จในปี พ.ศ. 2486

หมวดหมู่:อาคารพาณิชย์ที่สร้างเสร็จในปี พ.ศ. 
หมวดหมู่:อาคารที่อยู่อาศัยที่สร้างเสร็จในปี พ.ศ.
หมวดหมู่:โรงแรมที่สร้างเสร็จในปี พ.ศ. 2499

หมวดหมู่:อาคารพาณิชย์ที่สร้างเสร็จในปี พ.ศ. 
หมวดหมู่:อาคารที่อยู่อาศัยที่สร้างเสร็จในปี พ.ศ.
หมวดหมู่:โรงแรมที่สร้างเสร็จในปี พ.ศ. 2521

หมวดหมู่:อาคารพาณิชย์ที่สร้างเสร็จในปี พ.ศ. 
หมวดหมู่:อาคารที่อยู่อาศัยที่สร้างเสร็จในปี พ.ศ.
โมกษคุณฑัม วิศเวศวรัยยะ

เซอร์ โมกษคุณฑัม วิศเวศวรัยยะ (อักษรโรมัน: Sir Mokshagundam Visvesvaraya, post-nominals|list= KCIE, FASc; 15 กันยายน 1861 – 12/14 เมษายน 1962) เป็นวิศวกรโยธาและรัฐบุรุษชาวอินเดีย ผู้ดำรงตำแหน่งดีวันแห่งไมสูรุคนที่ 19 ระหว่างปี 1912 ถึง 1918
เขาได้รับการยอมรับให้อินเดียว่าเป็นหนึ่งในวิศวกรโยธาแนวหน้าของประเทศ ในอินเดีย, ศรีลังกา และแทนซาเนีย เฉลิมฉลองวันเกิดของเขา ซึ่งคือวันที่ 15 กันยายนของทุกปี ให้เป็นวันวิศวกร และเขายังได้รับการยอมรับให้เป็น "ผู้สร้างไมสูรุยุคใหม่"
วิศเวศวรัยยะเริ่มต้นทำงานเป็นวิศวกรโยธาให้รับรัฐบาลของบริติชราช และต่อมาเป็นนายกรัฐมนตรีแห่งราชอาณาจักรไมสูรุ สมัยทำงานให้กับบริติชราช เขาได้รับเครื่องราชฯ CIE จากกษัตริย์เอ็ดเวิร์ดที่เจ็ด ในฐานะหัวหน้าวิศวกรแห่งรัฐบาลไมสูรุ และได้รับสถาปนายศอัศวิน KCIE โดยกษัตริย์จอร์จที่ห้า ในฐานะนายกรัฐมนตรีแห่งไมสูรุที่มีบทบาทเพื่อผลประโยชน์ของสาธารณะ ส่วนบทบาทของเขาต่ออินเดีย ทำให้เขาได้รับเครื่องราชฯ ภารตรัตนะจากรัฐบาลอินเดียในปี 1955 ซึ่งถือเป็นเครื่องราชฯ ระดับสูงสุดของพลเมือง และได้รับสมาชิกภาพผู้ทรงเกียรติ (honorary membership) ประจำสถาบันวิศวกรโยธาลอนดอน

**อ้างอิง**
หมวดหมู่:วิศวกรชาวอินเดีย
หมวดหมู่:บุคคลจากรัฐกรณาฏกะ
หมวดหมู่:นักการเมืองอินเดีย
ศะบรา (ประเทศเลบานอน)

ศะบรา (صبرا‎; Sabra) เป็นย่านในนครเบรุต ประเทศเลบานอน ในเขตเทศบาลฆอเบรี รัฐเขาลิบาน ประชากรส่วนใหญ่เป็นชาวเลบานอนและผู้ลี้ภัยชาวปาเลสไตน์ 
ย่านศะบรามีจำนวนผู้อยู่อาศัยที่เป็นชาวปาเลสไตน์จำนวนมาก กระนั้นไม่ได้มีสถานะเป็นค่ายผู้ลี้ภัยอย่างเป็นทางการ แต่มีความสัมพันธ์กันกับค่าผู้ลี้ภัยชาตีลาที่อยู่ติดกันและมีสถานะรับผู้ลี้ภัยอย่างเป็นทางการ ทำให้มักถูกเข้าใจว่าย่านศะบรามีสถานะเป็นค่ายผู้ลี้ภัยเช่นกันกับชาลีตา ทั้งศะบราและชาตีลาเป็นที่รู้จักจากการสังหารหมู่และสงครามที่เกิดขึ้นที่นี่ในสมัยทศวรรษ 1980s และเคยถูกยึดเป็นเวลาสามวันโดยกองทัพอิสราเอลในระหว่างการรุกรานเลบานอนในปี 1982 ซึ่งในระหว่างนี้ 
เขตศะบรามีอาณาเขตติดต่อกับนครเบรุตทางเหนือ, สปอร์ตซิตีทางตะวันตก, ฮอร์ชเบรุตทางตะวันออก และค่ายชาตีลาทางใต้

**อ้างอิง**
หมวดหมู่:เบรุต
ฉบับร่าง:สถาบันวิจัยและพัฒนาเทคโนโลยีระบบราง (องค์การมหาชน)

----
สถาบันวิจัยและพัฒนาเทคโนโลยีระบบราง (องค์การมหาชน) (Rail Technology Research and Development Agency (Public Organization) ชื่อย่อ RTRDA) หรือ สทร. เป็นองค์การมหาชนในสังกัดกระทรวงคมนาคม โดยถือว่าเป็นองค์การมหาชนแห่งแรกของกระทรวง มีหน้าที่ศึกษา วิจัย พัฒนา ทดลอง และถ่ายทอดเทคโนโลยีระบบรางภายในประเทศ

**ประวัติ**
สถาบันวิจัยและพัฒนาเทคโนโลยีระบบราง (องค์การมหาชน) ริเริ่มจัดตั้งตามมติคณะกรรมการพัฒนาและส่งเสริมองค์การมหาชน ในการประชุมครั้งที่ 1/2562 ในวันที่ 28 มีนาคม พ.ศ. 2562 ต่อมาที่ประชุมคณะรัฐมนตรีไทย คณะที่ 62 เมื่อวันที่ 23 พฤศจิกายน พ.ศ. 2563 มีมติเห็นชอบร่างพระราชกฤษฎีกาจัดตั้งสถาบันวิจัยและพัฒนาเทคโนโลยีระบบราง (องค์การมหาชน) โดย พ.ร.ฎ. ฉบับนี้ ประกาศลงในราชกิจจานุเบกษาเมื่อวันที่ 13 กรกฎาคม พ.ศ. 2564 และมีผลบังคับตั้งแต่วันถัดจากวันประกาศข้างต้น ดังนั้นจึงถือว่าวันที่ 14 กรกฎาคม พ.ศ. 2564 เป็นวันก่อตั้ง สทร. ไปโดยปริยาย

**หน่วยงานในสังกัด**
สถาบันวิจัยและพัฒนาเทคโนโลยีระบบราง (องค์การมหาชน) มีโครงสร้างหน่วยงาน ดังต่อไปนี้- คณะกรรมการสถาบัน
** คณะกรรมการดำเนินการร่วมมือและประสานงานเกี่ยวกับเทคโนโลยีระบบราง
** คณะกรรมการตรวจสอบ
*** หน่วยตรวจสอบภายใน
** อนุกรรมการ- สำนักขับเคลื่อนยุทธศาสตร์การพัฒนาเทคโนโลยีระบบราง
** กลุ่มพัฒนายุทธศาสตร์เทคโนโลยีระบบราง
** กลุ่มถ่ายทอดเทคโนโลยีและจัดการทรัพย์สินทางปัญญา
** กลุ่มสร้างพันธมิตรระบบนิเวศและพัฒนาธุรกิจนวัตกรรม- สำนักพัฒนาการวิจัยและนวัตกรรมเทคโนโลยีระบบราง
** กลุ่มพัฒนาโครงการวิจัยและนวัตกรรม
** กลุ่มวิจัยและพัฒนามาตรฐานและการทดสอบ
** กลุ่มพัฒนาระบบข้อมูลและการวิเคราะห์- สำนักพัฒนากำลังคนและความสามารถผู้ประกอบการระบบราง
** กลุ่มพัฒนากำลังคน
** กลุ่มพัฒนาความสามารถผู้ประกอบการ- สำนักอำนวยการ
** งานเลขานุการคณะกรรมการและผู้บริหาร
** งานกลยุทธ์องค์กร แผนและงบประมาณ
** งานกฎหมาย
** งานประชาสัมพันธ์และสื่อสารองค์กร
** งานบัญชี การเงินและพัสดุ
** งานบุคคล
** งานทั่วไป

**อ้างอิง**

**แหล่งข้อมูลอื่น ==
การสังหารหมู่ที่ศะบราและชาตีลา

การสังหารหมู่ที่ศะบราและชาตีลา (مجزرة صبرا وشاتيلا; טבח סברה ושתילה; Sabra and Shatila massacre) ระหว่างวันที่ 16–18 กันยายน ค.ศ. 1982 เป็นเหตุการณ์การสังหารหมู่พลเมือง 1,300 ถึง 3,500 คน ที่ส่วนใหญ่เป็นชาวปาเลสไตน์และชีอะฮ์เลบานอนในนครเบรุตระหว่างสงครามกลางเมืองเลบานอน โดยมีผู้ก่อเหตุคือกองกำลังเลบานอน ส่วนหนึ่งของกองกำลังกึ่งกองทัพของชาวคริสต์ในเลบานอน และได้รับการสนับสนุนจากกองกำลังป้องกันอิสราเอล (IDF) ซึ่งเข้าปิดล้อมพื้นที่เขตศะบราและค่ายผู้ลี้ภัยชาตีลาที่อยู่ติดกัน
ในเดือนมิถุนายน 1982 อิสราเอลบุกรุกเข้าเลบานอนโดยวัตถุประสงค์ในการถอนรากถอนโคน PLO และในวันที่ 30 สิงหาคม 1982 ภายใต้การดูแลของ กองกำลังนานาชาติ PLO ถอนตัวออกจากเบรุตไม่นานก่อนการสังหารหมู่นี้จะเกิดขึ้น กองกำลังหลายฝ่าย ทั้งของอิสราเอล เลบานอน และเป็นไปได้ว่ารวมถึงกองทัพเลบานอนใต้ (SLA) ประจำการณ์อยู่ไม่ไกลจากศะบราและชาตีลาในขณะที่เกิดเหตุ และใช้โอกาสที่กองกำลังนานาชาติรื้อถอนเอารั้วและระเบิดทุ่นที่ล้อมรอบย่านชุมชนชาวมุสลิมส่วนใหญ่ของเบรุตออก ทุ่นระเบิดและรั้วกั้นเหล่านี้กั้นไม่ให้กองกำลังอิสราเอลบุกเข้ามาได้ในระหว่างการยึดเบรุตp=154 อิสราเอลเดินทางเข้าสู่เบรุตตะวันตกหลัง PLO ถอนกำลังออก และยินยอมให้กองกำลังเลบานอนเข้าบุกรุกบริเวณ แม้จะมีข้อตกลงหยุดยิงของกองกำลังที่ปะทะกันก่อนหน้าบังคับใช้อยู่ก็ตาม
การสังหารพลเมืองเป็นที่เข้าใจว่าอยู่ภายใต้คำสั่งของนักการเมืองชาวเลบานอน เอลี ฮอเบกา ผู้ซึ่งครอบครัวและคู่หมั้นถูกกองกำลังปาเลสไตน์และกองกำลังกึ่งกองทัพเลบานอนฝ่ายซ้ายฆาตกรรมระหว่างการสังหารหมู่ดามัวร์ในปี 1976 ซึ่งเป็นการตอบโต้การสังหารหมู่การันตีนาที่กองกำลังคริสต์สังหารชาวปาเลสไตน์และชีอะฮ์เลบานอน มีทหารรวม 300 ถึง 400 คน ที่มีส่วนร่วมในการสังหารหมู่ ขณะเกิดการสังหารหมู่ IDF ได้รับรายงานถึงความเลวร้ายและการละเมิดสิทธิมนุษยชนที่เกิดขึ้น กระนั้นไม่ได้ดำเนินการใด ๆ เพื่อหยุดยั้งการกระทำเหล่านี้ แต่กลับสั่งการให้ทหารประจำการตามจุดทางเข้าออกต่าง ๆ ของพื้นที่ เพื่อกั้นไม่ให้ผู้อยู่อาศัยของศะบราและชาตีลาหลบหนีออกได้ps=: "The carnage began immediately. It was to continue without interruption till Saturday noon. Night brought no respite; the Lebanses Forces liaison officer asked for illumination and the Israelis duly obliged with flares, first from mortars and then from planes." ว่ากันว่าแสงวาบจากพลุแฟลร์ขณะก่อสังหารผู้อยู่อาศัยในศะบราและชาตีลาจุดให้ค่ำคืนของการสังหารหมู่สว่างไปด้วยแสงไฟ

**อ้างอิง**
หมวดหมู่:การสังหารหมู่ในประเทศเลบานอน
หมวดหมู่:สงครามกลางเมืองเลบานอน
หมวดหมู่:พ.ศ. 2525
หมวดหมู่:เบรุต
รายชื่อปลัดกระทรวงแรงงานของไทย

ปลัดกระทรวงแรงงาน เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงแรงงาน
ปลัดกระทรวงคนหนึ่งมีอำนาจหน้าที่  ดังนี้ 
# รับผิดชอบควบคุมราชการประจำในกระทรวง กำหนดแนวทางและแผน การปฏิบัติราชการของกระทรวง และลำดับความสำคัญของแผนการปฏิบัติราชการประจำปีของ ส่วนราชการในกระทรวงให้เป็นไปตามนโยบายที่รัฐมนตรีกำหนด รวมทั้งกำกับ เร่งรัด ติดตาม และประเมินผลการปฏิบัติราชการของส่วนราชการในกระทรวง 
#เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี 
#เป็นผู้บังคับบัญชาข้าราชการในสำนักงานปลัดกระทรวง และรับผิดชอบ ในการปฏิบัติราชการของสำนักงานปลัดกระทรวง

**รายนามปลัดกระทรวงแรงงานและสวัสดิการสังคม**

**รายนามปลัดกระทรวงแรงงาน**

**อ้างอิง**

**ดูเพิ่ม**
 กระทรวงแรงงาน (ประเทศไทย)
หมวดหมู่:ปลัดกระทรวงแรงงานไทย
รแงงาน
โครงการกากเต้าหู้

แผ่นดินไหวในสีฉวนปี 2008
โครงการกากเต้าหู้ (s=豆腐渣工程; Tofu-dreg project) หรือ อาคารเต้าหู้ เป็นวลีในโลกภาษาจีนเรียกสิ่งปลูกสร้างอาคารที่สร้างขึ้นอย่างห่วย ๆ ที่บัญญัติเป็นครั้งแรกโดย จู หรงจือ อดีตนายกรัฐมนตรีประเทศจีนในปี 1998 ขณะเดินทางไปจิ่วเจียง มณฑลเจียงซี เพื่อใช้เรียกพนังกั้นน้ำบนแม่น้ำแยงซีที่สร้างขึ้นอย่างห่วย ๆ และในปี 2008 ได้รับความนิยมในฐานะคำเรียกอาคารที่ถล่มจากแผ่นดินไหวในสีฉวน
ในจีน คำว่ากากเต้าหู้ (เศษซากที่เหลือจากการผลิตเต้าหู้) มักนำมาใช้เป็นคำอุปมาอุปไมยแทนงานที่ทำขึ้นอย่างลวก ๆ หรือไร้คุณภาพ คำว่าโครงการกากเต้าหู้จึงใช้เรียกโครงการที่ทำขึ้นอย่างไม่มีคุณภาพ
สถาปนิก หลี่ ฮู ระบุว่าจำนวนของสิ่งปลูกสร้างกากเต้าหู้ในจีนมีมากกว่าสิ่งปลูกสร้างที่ปราศจากปัญหาในการก่อสร้าง เขาระบุว่าส่วนใหญ่นั้นอาคารเหล่านี้มักไม่ถล่มลง แต่จะมีอายุการใช้งานที่ต่ำกว่าปกติหรือมีปัญหาการรั่วซึม
แผ่นดินไหวในสีฉวนปี 2008 มีโรงเรียนจำนวนมากถล่มเป็นผลให้มีเด็กนักเรียนเสียชีวิตจำนวนมาก คำว่าโครงการกากเต้าหู้ได้ถูกนำมาใช้เรียกอาคารที่ถูกก่อสร้างโดยไม่มีคุณภาพเหล่านี้ ซึ่งเกิดจากการคอร์รัปชั่นในการก่อสร้างอาคาร ใน เดอะโกลบแอนด์เมล รายงานในปี 2008 ว่าอาคารที่สร้างขึ้นอย่างลวก ๆ ไร้คุณภาพเหล่านี้เรียกว่าตึกเต้าหู้ เกิดขึ้นจากการที่ผู้ก่อสร้างลดทอนค่าใช้จ่ายลงโดยการแทนที่แท่งเหล็กกล้าด้วยเส้นลวดโลหะ ใช้ซีเมนต์คุณภาพต่ำ ลดปริมาณอิฐที่ต้องใช้ลง และไม่มีการตรวจสอบว่าคุณภาพสอดรับกับมาตรฐานที่กำหนดไว้โดยรัฐหรือไม่

**อ้างอิง**
หมวดหมู่:การฉ้อราษฎร์ในประเทศจีน
หมวดหมู่:การเมืองจีน
หมวดหมู่:เต้าหู้
หมวดหมู่:คำและวลีภาษาจีน
มะรีอัม นะวาซ

มะรีอัม นะวาซ ชะรีฟ (; เกิด 28 ตุลาคม 1973) เป็นนักการเมืองปากีสถาน ผู้ดำรงตำแหน่งผู้ว่าการแคว้นปัญจาบคนที่ 20 ตั้งแต่เดือนกุมภาพันธ์ 2024 ลูกสาวของอดีตนายกรัฐมนตรีปากีสถาน นะวาซ ชะรีฟ ชีวิตการเมืองของเธอเริ่มมีความโดดเด่นตั้งแต่ปี 2012 ที่ซึ่งเธอดูแลการกรณรงค์หาเสียงสำหรับการเลือกตั้งทั่วไปปี 2013 และหลังการเลือกตั้งสิ้นสุด เธอได้รับแต่งตั้งเป็นปะธานโครงการเยาวชนของนายกรัฐมนตรีในปี 2013 เธอลาออกจากตำแหน่งในปี 2014 หลังศาลสูงละฮอร์ตั้งข้อสังเกตการแต่งตั้งของเธอเป็นไปโดยไม่ชอบธรรม
ในการเลือกตั้งทั่วไปปี 2024 เธอกลับมาปรากฏตัวในรัฐสภาจากการได้รับเลือกตั้งเข้ารัฐสภาแห่งชาติปากีสถาน และรัฐสภาแคว้นปัญจาบ โดยเธอเลือกเข้ารับตำแหน่งในรัฐสภาแคว้นและลาออกจากตำแหน่งในรัฐสภาของประเทศ ในวันที่ 26 กุมภาพันธ์ 2024 เธอเข้ารับตำแหน่งผู้ว่าการแคว้นปัญจาบ เป็นสตรีคนแรกในตำแหน่งนี้
เมื่อวันที่ 3 เมษายน 2016 เอกสารปานามาถูกปล่อยและปรากฏชื่อของเธอและพี่น้องชายสองคนเป็นเจ้าของบริษัทบนหมู่เกาะบริติชเวอร์จินสองบริษัทและเป็นเจ้าของทรัพย์สินในสหราชอาณาจักรจำนวนหนึ่ง เธอออกมาปฏิเสธการเป็นเจ้าของบริษัทหรือทรัพย์สินนอกปากีสถาน และอ้างว่าพี่/น้องชายของตนเป็นผู้มอบหมายตำแหน่งผู้ดูแลทรัสต์ หลังถูกร้องต่อศาลสูงปากีสถานในกรณีเอกสารปานามา ในปี 2017 เธอได้ยื่นเอกสารหลักฐานต่าง ๆ รวมถึงที่ยืนยันการเป็นเจ้าของแฟลตหกหลังในลอนดอนตั้งแต่ปี 2006 อย่างน้อยหกเดือน ศาลสูงทำการจัดตั้งคณะกรรมการสอบสวนกรณีดังกล่าว ซึ่งยืนยันว่าเธอถือครองสินทรัพย์มากกว่าที่เธอรายงานในรายงานรายรับของเธอ รวมถึงพบว่าเธอปลอมแปลงเอกสารเพื่อชักจูงให้ศาลสูงเข้าใจผิดดังที่สังเกตได้จากแบบอักษร แคลีบรี ในเอกสารจากปี 2006 นั้นไม่ได้เปิดให้ใช้งานในเชิงการค้าจนถึงปี 2007 เหตุการณ์นี้เป็นที่เรียกขานกันว่า ฟอนต์เกต (Fontgate จากคำว่า ฟอนต์ แบบอักษร และ เกต จากกรณีวอเตอร์เกต)

**อ้างอิง**
หมวดหมู่:นักการเมืองปากีสถาน
หมวดหมู่:บุคคลจากแคว้นปัญจาบ
รายชื่อปลัดกระทรวงสาธารณสุขของไทย

ปลัดกระทรวงสาธารณสุข เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงสาธารณสุข
ปลัดกระทรวงคนหนึ่งมีอำนาจหน้าที่  ดังนี้ 
# รับผิดชอบควบคุมราชการประจำในกระทรวง กำหนดแนวทางและแผน การปฏิบัติราชการของกระทรวง และลำดับความสำคัญของแผนการปฏิบัติราชการประจำปีของ ส่วนราชการในกระทรวงให้เป็นไปตามนโยบายที่รัฐมนตรีกำหนด รวมทั้งกำกับ เร่งรัด ติดตาม และประเมินผลการปฏิบัติราชการของส่วนราชการในกระทรวง 
#เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี 
#เป็นผู้บังคับบัญชาข้าราชการในสำนักงานปลัดกระทรวง และรับผิดชอบ ในการปฏิบัติราชการของสำนักงานปลัดกระทรวง

**รายนาม**

**อ้างอิง**

**แหล่งข้อมูลอื่น**
  ทำเนียบปลัดกระทรวงสาธารณสุขfix-attempted=yes  

สาธารณสุข
ซูโทเปีย (แฟรนไชส์)

ซูโทเปีย (Zootopia) หรือที่รู้จักกันในชื่อ ซูโทรโพลิส หรือ ซูมาเนีย ในหลายภูมิภาค เป็นสื่อแฟรนไชส์ของดิสนีย์ที่เริ่มต้นในปี 2016 ด้วยการเปิดตัวภาพยนตร์แอนิเมชันอเมริกันเรื่อง นครสัตว์มหาสนุก ผลิตโดยวอลต์ดิสนีย์แอนิเมชันสตูดิโอส์ และออกฉายโดยวอลต์ดิสนีย์พิกเชอส์ ภาพยนตร์ชุดนี้ดำเนินเรื่องในเมืองที่มีชื่อเดียวกับเรื่อง (ซูโทเปีย) ซึ่งมีตัวละครเป็นสัตว์ที่มีลักษณะคล้ายมนุษย์ ประกอบด้วยผู้ล่าและเหยื่ออยู่ร่วมกัน
แฟรนไชส์นี้ประกอบด้วยภาพยนตร์แอนิเมชัน 2 เรื่อง คือ นครสัตว์มหาสนุก (2016) และนครสัตว์มหาสนุก 2 (2025) ซึ่งอยู่ระหว่างการพัฒนา และละครทางโทรทัศน์ 1 เรื่อง คือ ซูโทเปีย+ (2022) ออกอากาศทางดิสนีย์+

**ภาพยนตร์**

**นครสัตว์มหาสนุก**

**นครสัตว์มหาสนุก 2**

**ละครสตรีมมิง**

**ซูโทเปีย+**

**นักแสดงและตัวละคร**

**ผลตอบรับ**

**รายได้**

**การวิจารณ์และการตอบรับจากสาธารณชน**

**บทวิจารณ์**

**รางวัล**

**หมายเหตุ**

**อ้างอิง**

**แหล่งข้อมูลอื่น**
 Official Website- id=tt2948356- Zootopia- 586271- qid=Q15270647- disney2016-  Official screenplay
หมวดหมู่:ซูโทเปีย (แฟรนไชส์)
หมวดหมู่:ภาพยนตร์ชุดแอนิเมชัน
หมวดหมู่:แฟรนไชส์ของวอลต์ดิสนีย์สตูดิโอส์
โกะฏิญญิ

โกะฏิญญิ (കൊടിഞ്ഞി; kŏṭiññi; อักษรโรมัน: Kodinhi) เป็นหมู่บ้านในอำเภอมลัปปุรัม รัฐเกรละ ประเทศอินเดีย ใกล้กับเมืองติรุรงคฏี มีประชากรคาดการณ์ประมาณ 2,000 ครัวเรือน ตามข้อมูลจากปี 2008 โดยประชากรส่วนใหญ่เป็นมุสลิมนิกายสุหนี่สำนักชาฟี
โกะฏิญญิอยู่ภายใต้อาณาเขตปกครองของนันนัมภระปัญจยัต และเป็นที่สนใจของนานาชาติจากจำนวนยอดการให้กำเนิดลูกแฝดมากที่สุดพื้นที่หนึ่งของโลก แม้ว่าอินเดียจะเป็นประเทศที่อัตราเกิดลูกแฝดต่ำมากก็ตาม
สมาคมคู่แฝด The Twins and Kins Association เป็นสมาคมลูกแฝดแห่งแรกของประเทศ ก่อตั้งขึ้นในหมู่บ้านนี้ ในการประเมินแรกเริ่มคาดการณ์อุบัติการณ์ของการเกิดลูกแฝดอยู่ที่ 100 คู่ แต่จากการสำรวจอย่างเป็นระเบบในเวลาต่อมารายงานจำนวนคู่แฝดเกิดอยู่ที่ 204 คู่ (408 คน) และแฝดสามสองชุด แม้จะมีการทำการศึกษามากมายในพื้นที่ แต่สาเหตุที่แน่ชัดก็ยังคงไม่เป็นที่ทราบ และพบว่าสตรีจากโกะฏิญญิที่ออกไปสมรสนอกหมู่บ้านก็ให้ลูกแฝดเช่นกัน จำนวนอุบัติการณ์ของลูกแฝดเพิ่มขึ้นทุกปี ในปี 2008 มีรายงานบันทึกคู่แฝด 79 คู่ในกลุ่มอายุ 0–10 ปี
พื้นที่ที่มีอุบัติการณ์ของลูกแฝดเกิดใหม่สูงเป็นพิเศษนี้ยังพบนอกอินเดีย เช่นที่อิกบอ-ออรา ประเทศไนจีเรีย ซึ่งเชื่อง่าเกิดจากพฤติกรรมการบริโภคอาหาร และที่ Cândido Godói ประเทศบราซิล

**อ้างอิง**
หมวดหมู่:รัฐเกรละ
การรุกนากอร์โน-คาราบัคของอาเซอร์ไบจาน พ.ศ. 2566

ระหว่างวันที่ 19 ถึง 20 กันยายน 2566 อาเซอร์ไบจานได้เปิดฉากโจมตีทางทหารครั้งใหญ่ต่อสาธารณรัฐนากอร์โน-คาราบัคที่ประกาศแยกตัวออกไป ซึ่งถือเป็นการละเมิดข้อตกลงหยุดยิงที่ลงนามภายหลังสงครามนากอร์โน-คาราบัคครั้งที่สองในปี 2563 การรุกเกิดขึ้นในภูมิภาคนากอร์โน-คาราบัคซึ่งเป็นพื้นที่พิพาทซึ่งเป็นส่วนหนึ่งของอาเซอร์ไบจานโดยนิตินัย และเป็นสาธารณรัฐอิสระโดยพฤตินัย เป้าหมายที่ระบุไว้ของการโจมตีคือการปลดอาวุธทั้งหมดและสาธารณรัฐนากอร์โน-คาราบัคยอมจำนนโดยไม่มีเงื่อนไข รวมถึงการถอนทหารอาร์มีเนียทั้งหมดที่อยู่ในภูมิภาค การรุกดังกล่าวเกิดขึ้นท่ามกลางวิกฤตที่ทวีความรุนแรงขึ้นอันเกิดจากการที่อาเซอร์ไบจานปิดล้อมสาธารณรัฐนากอร์โน-คาราบัค ซึ่งส่งผลให้ขาดแคลนสิ่งของจำเป็น เช่น อาหาร ยา และสินค้าอื่น ๆ อย่างมากในภูมิภาคที่ได้รับผลกระทบ
หนึ่งวันหลังจากการรุกเริ่มขึ้นในวันที่ 20 กันยายน ข้อตกลงหยุดยิงซึ่งเรียกว่าข้อตกลงเป็นลายลักษณ์อักษรสำหรับการยอมจำนนของสาธารณรัฐนากอร์โน-คาราบัคก็ได้บรรลุผลโดยการไกล่เกลี่ยของกองกำลังรักษาสันติภาพของรัสเซียซึ่งมีการตกลงร่วมกันว่ากองกำลังป้องกันอาร์ทซัคและกองกำลังติดอาวุธของนากอร์โน-คาราบัคจะถูกปลดอาวุธ อย่างไรก็ตาม ทั้งชาวอาร์ตซัคและเจ้าหน้าที่รายงานว่าอาเซอร์ไบจานละเมิดข้อตกลงหยุดยิงจนถึงต้นเดือนตุลาคม ในวันที่ 28 กันยายน ซามเวล ชาห์รามันยัน ประธานาธิบดีสาธารณรัฐนากอร์โน-คาราบัคลงนามในพกฤษฎีกายุบสถาบันของรัฐทั้งหมดภายในวันที่ 1 มกราคม 2024 ส่งผลให้การดำรงอยู่ของรัฐที่แยกตัวออกไปสิ้นสุดลง
การรุกและการยอมจำนนในเวลาต่อมาส่งผลให้ชาวอาร์มีเนียเชื้อสายนากอร์โน-คาราบัคต้องหลบหนี ซึ่งประชากรของนากอร์โน-คาราบัคเกือบทั้งหมดหนีออกจากภูมิภาคนี้ไปยังประเทศเพื่อนบ้าน โดยหลัก ๆ คืออาร์มีเนีย องค์กรสิทธิมนุษยชนและผู้เชี่ยวชาญด้านการป้องกันการฆ่าล้างเผ่าพันธุ์ออกประกาศเตือนหลายครั้ง ว่าประชากรอาร์มีเนียในภูมิภาคนี้ตกอยู่ในความเสี่ยงหรือตกเป็นเป้าของการล้างชาติพันธุ์และการฆ่าล้างเผ่าพันธุ์ รวมถึงอาชญากรรมสงครามและอาชญากรรมต่อมนุษยชาติ หลุยส์ โมเรโน โอคัมโป อัยการสูงสุดของศาลอาญาระหว่างประเทศ ได้จัดประเภทการล้างชาติพันธุ์ชาวอาร์มีเนียในนากอร์โน-คาราบัคเป็นการฆ่าล้างเผ่าพันธุ์ชาวอาร์มีเนียครั้งที่สอง และมีความเห็นว่าการเพิกเฉยของประชาคมระหว่างประเทศสนับสนุนให้อาเซอร์ไบจานกระทำการโดยไม่ต้องรับโทษ

**หมายเหตุ**

**อ้างอิง ==
จู ชื่อสิง

จู ชื่อสิง (p=Zhū Shìxíng; ค.ศ. 203-282)  ได้รับการระบุในศาสนาพุทธในประเทศจีนว่าเป็นชาวจีนคนแรกที่ได้รับการอุปสมบทและได้เป็นพระภิกษุผ่านการติดต่อกับผู้อื่นบนเส้นทางสายไหม มีบันทึกว่าบ้านเกิดของจู ชื่อสิงคือเมืองเองฉวน (潁川郡 อิ่งชฺวานจฺวิ้น)  ซึ่งปัจจุบันคือนครยฺหวี่โจว (禹州) มณฑลเหอหนาน จูชื่อสิงได้รับการอุปสมบทในนครลกเอี๋ยง (洛陽 ลั่วหยาง) ที่วัดม้าขาว (白馬寺 ไป๋หม่าซื่อ) จู ชื่อสิงเดินทางไปยัง Khotan หรือยฺหวีเถียน (于阗) ในเอเชียกลางครั้งแรกโดยเดินทางจากมณฑลยงจิ๋ว (雍州 ยงโจว) ในปี ค.ศ. 260  เพื่อศึกษาศาสนาพุทธ ในช่วงเวลาหลายปีก่อนหน้าที่ภิกษุชาวชาวจีนและนักเดินทางคนอื่น ๆ จะเดินทางไปถึงอินเดียเพื่อศึกษาศาสนาพุทธ ใน Khotan จู ชื่อสิงได้รับสำเนาของปัญจวิงศติ สาหัสริกา ปรัชญาปารมิตาสูตรภาษาสันสกฤต จู ชื่อสิงคัดลอกพระสูตรและให้ลูกศิษย์นำกลับไปยังจีน ในช่วงแรก  จู ชื่อสิงถูกต่อต้านโดยภิกษุนิกายหีนยานซึ่งมีจำนวนมากกว่าภิกษุนิกายมหายานและเป็นมิตรกับกษัตริย์ผู้ปกครอง  ในที่สุดจู ชื่อสิงก็ประสบความสำเร็จในการส่งสำเนาต้นฉบับไปยังจีนในปี ค.ศ. 282 
จู ชื่อสิงไม่ได้บันทึการเดินทางของตนเองไว้ การเดินทางของจู ชื่อสิงได้รับการบันทึกในวรรณกรรมของศาสนาพุทธ รวมถึงบันทึกว่าด้วยภิกษุผู้มีชื่อเสียงโดยภิกษุฮเยโช (혜초) ซึ่งใช้เนื้อหาจากลูกศิษย์ของจู ชื่อสิง

**อ้างอิง**
หมวดหมู่:ภิกษุชาวจีน
หมวดหมู่:พุทธศาสนิกชนในคริสค์ศตวรรษที่ 3
หมวดหมู่:นักเขียนของวุยก๊ก
หมวดหมู่:พุทธศาสนิกชนในยุคสามก๊ก
หมวดหมู่:นักเขียนจากมณฑลเหอหนาน
หมวดหมู่:พุทธศาสนิกชนในยุคสามก๊ก

หมวดหมู่:บุคคลในยุคสามก๊ก
สามก๊ก
หมวดหมู่:พุทธศาสนิกชนจากจีนยุคราชวงศ์
หมวดหมู่:พุทธศาสนิกชนชาวจีนแบ่งตามยุค

หมวดหมู่:ชาวจีนแบ่งตามยุค
หมวดหมู่:ประวัติศาสตร์ของศาสนาพุทธในประเทศจีน
รายชื่อปลัดกระทรวงวิทยาศาสตร์และเทคโนโลยีของไทย

รายนามปลัดกระทรวงวิทยาศาสตร์และเทคโนโลยี ตั้งแต่การก่อตั้ง กระทรวงวิทยาศาสตร์ เทคโนโลยีและการพลังงาน จนถึงก่อนการยุบรวม กระทรวงวิทยาศาสตร์และเทคโนโลยี เป็น กระทรวงการอุดมศึกษา วิทยาศาสตร์ วิจัยและนวัตกรรม

**กระทรวงวิทยาศาสตร์ เทคโนโลยีและการพลังงาน**

**กระทรวงวิทยาศาสตร์ เทคโนโลยีและสิ่งแวดล้อม**

**กระทรวงวิทยาศาสตร์และเทคโนโลยี**

**อ้างอิง**

**ดูเพิ่ม**
 กระทรวงวิทยาศาสตร์และเทคโนโลยี (ประเทศไทย)
หมวดหมู่:ปลัดกระทรวงวิทยาศาสตร์และเทคโนโลยีไทย
วิทยาศาสตร์และเทคโนโลยีไทย
รานีทุรคาวตี

รานีทุรคาวตี (อักษรโรมัน: Rani Durgavati; รานีทุรคาวะตี, 5 ตุลาคม 1524 – 24 มิถุนายน 1564) เป็นอัครราชินีแห่งโคณฑวนาระหว่างปค 1550–1564 หลังสมรสกับกษัตริย์ทัลปัต ชาห์ บุตรของสังคราม ชาห์ และเป็นที่รู้จักเป็นหลักจากบทบาทในการต้านทานการรุกรานของจักรวรรดิโมกุลต่อโคณฑวนา ที่ซึ่งเธอนำทัพการต่อสู้ทั้งบนสนามรบและแบบกองโจร รวมถึงนำรบบนช้างด้วยตนเองจนบาดเจ็บถูกยิงธนูเข้าที่หู ก่อนที่จะถูกยิงอีกดอกเข้าที่คอจนหมดสติไป หลังเธอฟื้นคืนสติได้ก็พบว่ากองทัพของตนเพลี่ยงพล้ำและจะต้องพ่ายแพ้ในที่สุด คนคุมช้างเสนอให้เธอหลบหนีออกจากสนามรบเสีย แต่เธอปฏิเสธและหยิบมีดสั้นแทงตนเองจนถึงแก่ชีวิตในสนามรบในวันที่ 24 มิถุนายน 1564 ซึ่งเป็นวันที่มีการปฏิบัติรำลึกสืบต่อมา
เธอมีบทบาทร่วมกับดีวันและขุนนางในการดูแลปกครองโคณฑวนา โดยสนับสนุนสันติสุข การค้า และมิตรภาพระหว่างดินแดนอื่น ๆ ต่อมาเธอได้ย้ายราชธานีจากป้อมสิงโครครห์ ไปยังป้อมจาวรครห์บนเทือกเขาสัตปุระซึ่งเป็นตำแหน่งยุทธศาสตร์ที่ดีกว่า

**อ้างอิง**
หมวดหมู่:ราชินีอินเดีย
ชมาลครรหี

ชมาลครรหี (อักษรโรมัน: Jamal Garhi) เป็นเมืองขนาดเล็กที่ตั้งอยู่ห่างไป 13 กิโลเมตรจากมารฑัณ ในแคว้นไคเบอร์ปาคตูนควา ประเทศปากีสถาน ในอดีตเคยเป็นอารามในศาสนาพุทธในศตวรรษที่ 1-5 ในสมัยที่ศาสนาพุทธเจริญรุ่งเรืองในแถบนี้ โดยพื้นที่อารามประกอบไปด้วยสถูปและรายล้อมด้วยวัดน้อยที่สร้างอยู่ชิดติดกัน
ซากโบราณสถานชมาลครรหีค้นพบครั้งแรกโดยนักสำรวจชาวบริเตน เซอร์ อาเล็กซันเดอร์ คันนิงแฮม ในปี 1848 และเคอร์เนล ลัมสเดิน (Colonel Lumsden) เป็นผู้ขุดค้นภายในสถูปครั้งแรกในปี 1852 ในปี 1871 นายพลครอมเทิน (Lieutenant Cromten) นำการขุดค้นฏบราณคดีและพบประติมากรรมพุทธจำนวนมาก ซึ่งปัจจุบันเป็นส่วนหนึ่งของของสะสมของพิพิธภัณฑ์บริติช บางส่วนอยู่ที่พิพิธภัณฑ์อินเดียในโกลกาตา และพิพิธภัณฑ์เปศวาร์ในเปศวาร์
โบราณวัตถุชิ้นสำคัญที่ค้นพบที่นี่คือพระพุทธรูปประทับนั่ง ปัจจุบันอยู่ที่พิพิธภัณฑ์บริติช

**อ้างอิง==
ค่ายทันเดอร์โคฟ

เส้นโครงแผนที่แบบออร์โทกราฟิกมีศูนย์กลางที่เกาะดีเอโกการ์ซีอา
ค่ายจัสติซ – เกาะดีเอโกการ์ซีอา
ค่ายทันเดอร์โคฟ (Camp Thunder Cove) เดิมเรียกว่าค่ายจัสติซ (Camp Justice) เป็นฐานสนับสนุนกองทัพเรือและกองทัพอากาศสหรัฐภายในฐานสนับสนุนกองทัพเรือสหรัฐ-สหราชอาณาจักรบนเกาะดีเอโกการ์ซีอา ซึ่งเป็นเกาะเล็ก ๆ โดดเดี่ยวในมหาสมุทรอินเดีย เกาะนี้ตั้งอยู่ในกลุ่มเกาะชากอส ซึ่งเป็นส่วนหนึ่งของบริติชอินเดียนโอเชียนเทร์ริทอรี

**สิ่งก่อสร้าง**
กองทัพสหรัฐใช้เกาะดีเอโกการ์ซีอาเป็นฐานปฏิบัติการมาตั้งแต่ช่วงกลางคริสต์ทศวรรษ 1960 โดยเช่าจากสหราชอาณาจักร เกาะแห่งนี้มีท่าเรือและทางวิ่งเครื่องบินที่สามารถรองรับอากาศยานขนาดใหญ่ได้ ปัจจุบันมีทหารประจำการ 1,700 นาย ซึ่งส่วนใหญ่เป็นกองกำลังสหรัฐ โดยมีทหารสหราชอาณาจักรประมาณ 50 นาย และพลเรือนสัญญาจ้างอีก 1,500 คน
ฐานแห่งนี้ทำหน้าที่หลายอย่าง รวมทั้งเป็นสถานที่สนับสนุนกองเรือผิวน้ำและหน่วยเรือดำน้ำ นอกจากนี้ยังทำหน้าที่จัดหาอุปกรณ์ปฏิบัติการในภูมิภาคร่วมกับกองบัญชาการขนส่งทางทะเล ฐานทัพแห่งนี้ยังเป็นที่ตั้งของเรดาร์ที่ซับซ้อน ระบบติดตามอวกาศ และระบบสื่อสาร รวมถึงสนามบินร่วมของกองทัพเรือและกองทัพอากาศที่ปฏิบัติการได้เต็มรูปแบบ
งานก่อสร้างล่าสุดเพื่อสนับสนุนกิจกรรมทางทหารของสหรัฐบนเกาะดีเอโกการ์ซีอา ได้แก่การสร้างเสาอากาศสูง 34 เมตรโดยบริษัท Black Construction/Mace International JV และเรโดมสูง 13 เมตรใหม่ 2 แห่ง และบริษัท SJC-BVIL ทำการย้ายสายไฟฟ้าและสายโทรศัพท์เหนือศีรษะที่เดินสายจากพื้นที่คลังกระสุนของกองทัพเรือไปยังพื้นที่คลังกระสุนของกองทัพอากาศลงใต้ดินตามทางหลวง DG1

**ประวัติ**
เกาะดีเอโกการ์ซีอาจากทางอากาศ
การสร้างค่ายจัสติซเป็นแรงกระตุ้นให้รัฐบาลสหราชอาณาจักรขับไล่ชาวชากอสออกไป ประชากรชากอสทั้งหมดประมาณ 1,600 คนถูกขับไล่ออกจากเกาะตั้งแต่ปี ค.ศ. 1967 จนถึงวันที่ 27 เมษายน ค.ศ. 1973 โดยมีการจ่ายเงินชดเชยเพียงเล็กน้อยให้กับอดีตผู้อยู่อาศัย ทั้งนี้มีการต่อสู้กันทางกฎหมายหลายครั้ง
ตั้งแต่ปี ค.ศ. 1990 ฐานทัพได้เริ่มทำการปรับปรุงและขยายตัวอย่างรวดเร็วอีกครั้ง การแทรกแซงของสหรัฐในตะวันออกกลางส่งผลให้มีการสร้างทางวิ่งเครื่องบินยาวเป็นพิเศษสองเส้น (2.3 ไมล์) สิ่งอำนวยความสะดวกในการจัดเก็บและบำรุงรักษาอากาศยานหนัก และคลังน้ำมันขนาดใหญ่
ค่ายนี้ถูกเปลี่ยนชื่อเป็นค่าย"ทันเดอร์โคฟ" ในเดือนกรกฎาคม ค.ศ. 2006
ในอดีตกิจกรรมทางทหารของสหรัฐในดีเอโกการ์ซีอาทำให้เกิดความขัดแย้งระหว่างอินเดียและสหรัฐ พรรคคอมมิวนิสต์แห่งอินเดีย (CPI(M)) เรียกร้องหลายครั้งให้รื้อถอนฐานทัพ เนื่องจากเห็นว่าการมีฐานทัพเรือของสหรัฐในดีเอโกการ์ซีอาเป็นอุปสรรคต่อสันติภาพในมหาสมุทรอินเดีย ในช่วงไม่กี่ปีที่ผ่านมาความสัมพันธ์ระหว่างอินเดียและสหรัฐดีขึ้นอย่างมาก ดีเอโกการ์ซีอาเป็นสถานที่จัดการซ้อมรบร่วมทางเรือหลายครั้งของกองทัพเรือสหรัฐและอินเดีย ซึ่งจัดขึ้นระหว่างปี ค.ศ. 2001 ถึง 2004

**อ้างอิง**

**บรรณานุกรม**
 isbn=978-1-61251-464-2
หมวดหมู่:กลุ่มเกาะชากอส
หมวดหมู่:ฐานทัพสหรัฐในสหราชอาณาจักร
หมวดหมู่:ฐานทัพเรือสหรัฐ
หมวดหมู่:ภูมิศาสตร์บริติชอินเดียนโอเชียนเทร์ริทอรี
หมวดหมู่:กองทัพสหราชอาณาจักรประจำบริติชอินเดียนโอเชียนเทร์ริทอรี
วัวโค่ว

วัวโค่ว (; 倭寇; เฮปเบิร์น: Wakō; Waegu) แปลว่า "โจรสลัดญี่ปุ่น" เป็นโจรสลัดที่รุกรานพื้นที่ชายฝั่งประเทศจีนและประเทศเกาหลีในคริสต์ศตวรรษที่ 13 ถึงคริสต์ศตวรรษที่ 17 วัวโค่วมาจากกลุ่มชาติพันธุ์ต่าง ๆ ที่มีบรรพบุรุษเป็นชาวเอเชียตะวันออก ซึ่งแตกต่างกันไปในแต่ละช่วงเวลา และรุกรานแผ่นดินใหญ่จากหมู่เกาะในทะเลญี่ปุ่นและทะเลจีนตะวันออก กิจกรรมของวัวโค่วในเกาหลีเสื่อมถอยลงหลังสนธิสัญญากเยแฮใน ค.ศ. 1443 แต่ยังคงปรากฏในจีนสมัยราชวงศ์หมิงและพุ่งขึ้นถึงจุดสูงสุดในการรุกรานของเจียจิ้งวัวโค่วช่วงกลางคริสต์ศตวรรษที่ 16 การตอบโต้ของจีนและการปราบปรามโจรสลัดที่เข้มงวดโดยเจ้าหน้าที่ญี่ปุ่นทำให้วัวโค่วหายไปในคริสต์ศตวรรษที่ 17

**ประวัติ**
ยุคโจรสลัดของวัวโค่วที่โดดเด่นมี 2 ช่วง วัวโค่วยุคแรกส่วนใหญ่ตั้งค่ายในหมู่เกาะรอบนอกของหมู่เกาะญี่ปุ่นในทะเลญี่ปุ่น ซึ่งต่างจากวัวโค่วในคริสต์ศตวรรษที่ 16 ที่ประชากรส่วนใหญ่ไม่ใช่ชาวญี่ปุ่น วัวโค่วยุคแรกนอกจากรุกรานจีนและเกาหลีแล้ว ยังรุกรานญี่ปุ่นด้วย
คำว่าวัวโค่ว (倭寇) ปรากฏการใช้งานครั้งแรกสุดอยู่บนศิลาจารึกควังแกโทที่ประดิษฐานในบริเวณจี๋อาน มณฑลจี๋หลิน ประเทศจีนในปัจจุบัน เพื่อฉลองการแสวงหาประโยชน์ของพระเจ้าควังแกโทมหาราชแห่งโคกูรยอ (413) จารึกนี้ระบุว่า "วัวโค่ว" ("หัวขโมยญี่ปุ่น") ข้ามทะเลและถูกพระองค์ปราบจนพ่ายแพ้ใน ค.ศ. 404 วัวโค่ว เป็นคำประสมจากศัพท์ภาษาจีนสองคำ คือ วัว (倭) ที่อาจหมายถึงความแคระหรือคำที่ใช้เรียกชาวญี่ปุ่นในเชิงลบ และ โค่ว (寇) "โจร"

**วัวโค่วยุคแรก**

**วัวโค่วยุคหลัง**

**ดูเพิ่ม**
การกระทำอันเป็นโจรสลัดในช่องแคบมะละกา
*ต้างโค่วเฟิงอฺวิ๋น (ภาพยนตร์)
*ลิ้มอาฮอง
*ลิ้มโต๊ะเคี่ยม

**อ้างอิง**

**ข้อมูล**
ข้อมูลปฐมภูมิ:
*Hŭi-gyŏng Song, Shōsuke Murai. Rōshōdō Nihon kōroku : Chōsen shisetsu no mita chūsei Nihon (老松堂日本行錄 : 朝鮮使節の見た中世日本) Iwanami Shoten, Tōkyō, 1987. 978-4-00-334541-2
*Zheng Ruohui, Zhouhai Tubian (籌海図編)
ข้อมูลทุติยภูมิ:
*Boxer, C.R.  "Piracy in the South China Sea", History Today, XXX, 12 (December), pp. 40–44.- (Includes an English translation of Galeote Pereira's report and Gaspar da Cruz' book, with C.R. Boxer's comments)
*cite book | last = Elisonas | first = Jurgis | editor1-last = Hall | editor1-first = John Whitney | editor1-link = John Whitney Hall | editor2-last = McClain | editor2-first = James L. | title = The Cambridge History of Japan | publisher = Cambridge University Press | location = Cambridge Eng. New York | year = 1991 | isbn = 9780521223553 |chapter=6 – The inseparable trinity: Japan's relations with China and Korea |volume=4| pages=235–300| title-link = The Cambridge History of Japan 
*Cite thesis|last= Higgins|first= Roland L.|year= 1981|title= Piracy and coastal defense in the Ming period, government response to coastal disturbances, 1523–1549 |type= Ph.D.|publisher= University of Minnesota 
*So, Kwan-wai. Japanese Piracy in Ming China During the sixteenth Century. Michigan State University Press, East Lansing, 1975. 0-87013-179-6
*Turnbull, Stephen "Samurai: The World of the Warrior" Osprey Publishing, Oxford, 2003, pp. 155–57. 1-84176-740-9
Mann, C. C. (2011). 1493: Uncovering the new world Columbus created. Vintage.161-163

**แหล่งข้อมูลอื่น**
 "Tribute and Trade", KoreanHistoryProject.org
ดิลดิลปากีสตาน

ดิลดิลปากีสตาน () เป็นเพลงรักชาติปากีสถานของวง Vital Signs ขับร้องโดยจุนัยด์ จัมชีด ผลิตและกำกับโดยโชอัยบ์ มันศูร์ เนื้อร้องโดยโชอัยบ์ มันศูร์กับนิซาร์ นาซิก เพลงนี้เผยแพร่ใน ค.ศ. 1985 โดยวงป็อป Vital Signs และยังปรากฏในอัลบั้มเปิดตัวของวง Vital Signs 1 ใน ค.ศ. 1989 เพลงนี้ถือเป็นเพลงชาติที่สองของปากีสถาน

**คำตอบรับ**
"ดิลดิลปากีสตาน"ได้รับการยกย่องเป็นเพลงชาติปากีสถานอย่างไม่เป็นทางการ
ในโพลออนไลน์เกี่ยวกับเพลงยอดนิยมของบีบีซี เวิลด์ เซอร์วิสใน ค.ศ. 2003 "ดิลดิลปากีสตาน"อยู่ในอันดับ 3

**มิวสิกวิดีโอ**

**อิทธิพล**
มีการคาดเดาว่าเพลงนี้ได้รับอิทธิพลมาจากผลงานของโมฮัมมัด อิกบัล นักกวีที่มีชื่อเสียงแห่งบริติชราชและบิดาผู้ก่อตั้งประเทศปากีสถาน

**อ้างอิง**

**แหล่งข้อมูลอื่น**
  Cherishing Independence from afar - Dawn (newspaper)-  MP3 and Song Lyrics in Urdu
FPU หน่วยพยัคฆ์พิทักษ์ข้ามโลก

หน่วยพยัคฆ์พิทักษ์ข้ามโลก เป็นภาพยนตร์แอคชั่นจีนปี พ.ศ. 2567 ที่สร้างจากเหตุการณ์จริงของหน่วยตำรวจรักษาสันติภาพจีนเมื่อพวกเขาถูกส่งไปปฏิบัติหน้าที่ในต่างประเทศ กำกับโดยผู้กำกับชาวฮ่องกง ทัท ชู ลี และผลิตโดย หลิว เหว่ยเฉียง ภาพยนตร์เรื่องนี้นำแสดงโดย หวง จิงหยู, หวัง อีปั๋ว และ จง ฉู่ซี

**เนื้อเรื่องย่อ**
ภาพยนตร์เรื่องนี้เป็นภาพยนตร์เชิงพาณิชย์เรื่องแรกที่มีธีมเกี่ยวกับการรักษาสันติภาพในต่างประเทศ โดยเน้นไปที่ช่วงเวลาแห่งชีวิตและความตายของตำรวจรักษาสันติภาพของจีน หน่วยปราบจลาจลประกอบด้วยเจ้าหน้าที่ ยู ไวดอง (รับบทโดย หวง จิงหยู), หยาง เจิน (รับบทโดย หวัง อีปั๋ว) และ ติง ฮุย (รับบทโดย จง ฉู่ซี) ซึ่งถูกส่งไปปฏิบัติภารกิจในต่างประเทศตามคำขอของสหประชาชาติ พวกเขาแบกรับภารกิจอันยิ่งใหญ่และเดินทางไปยังต่างประเทศเพื่อปฏิบัติภารกิจรักษาสันติภาพในพื้นที่ภารกิจที่เกิดสงคราม พวกเขาจะต้องเผชิญกับอันตรายต่างๆ เช่น การโจมตีของผู้ก่อการร้าย การจลาจลด้วยอาวุธ และกลุ่มอันธพาลที่คุ้มคลั่ง และการปฏิบัติภารกิจรักษาสันติภาพไม่สามารถที่จะล่าช้าออกไปอีกได้

**นักแสดง**
 หวง จิงหยู รับบทเป็น ยู ไวดอง- หวัง อีปั๋ว รับบทเป็น หยาง เจิน- จง ฉู่ซี รับบทเป็น ติง ฮุย- กู่ เจียเฉิง รับบทเป็น เจียงซี อาวหยาง- จ้าว ฮัวอาฮวา รับบทเป็น ดู ยี่ฟาน

**การผลิต**
การถ่ายทำเริ่มต้นที่เป่ยไห่ มณฑลกวางสี ตั้งแต่วันที่ 27 กุมภาพันธ์ พ.ศ. 2564 จนถึงเดือนพฤษภาคม พ.ศ. 2564 ในวันที่ 13 สิงหาคมของปีเดียวกัน เว็บไซต์ซินล่างเวย์ปั๋วอย่างเป็นทางการของภาพยนตร์เรื่องนี้ได้โพสต์ประกาศยุติความร่วมมือทั้งหมดกับ จาง เจ๋อฮั่น เนื่องจากนักแสดงมีส่วนเกี่ยวข้องกับความขัดแย้งเกี่ยวกับภาพถ่ายที่ถ่ายไว้หลายปีก่อนในญี่ปุ่น ณ สถานที่ใกล้กับศาลเจ้ายาสุกุนิและศาลเจ้าโนกิ ซึ่งเป็นศาลเจ้าให้เกียรติเจ้าหน้าที่ทหารของจักรพรรดิญี่ปุ่นที่รุกรานจีน เนื่องจากเหตุการณ์นี้ ภาพยนตร์เรื่องนี้จึงใช้เวลาสามปีในการแทนที่และถ่ายทำใหม่ และตัดฉากที่เกี่ยวข้องกับนักแสดงคนดังกล่าวออกไป

**การฉาย**
ภาพยนตร์เรื่องนี้ฉายในประเทศไทยเมื่อวันที่ 6 มิถุนายน พ.ศ. 2567 จัดจำหน่ายโดย มูฟวี่ ก็อปปี้ไรท์ ไทยแลนด์

**อ้างอิง**

**แหล่งข้อมูลอื่น**
 tt15073642
หมวดหมู่:ภาพยนตร์ตำรวจที่ออกฉายในคริสต์ทศวรรษ 2020
หมวดหมู่:ภาพยนตร์โลดโผนจีน
หมวดหมู่:ภาพยนตร์ตำรวจจีน
เครื่องทัวริงประสาท

เครื่องทัวริงประสาท (Neural Turing machine, NTM) เป็นรูปแบบของโครงข่ายประสาทแบบเวียนซ้ำของเครื่องทัวริง วิธีการนี้เผยแพร่โดย Alex Graves และคณะ ในปี 2014 NTM ผสมผสานความสามารถในการจับคู่แบบรูปแบบคลุมเครือของโครงข่ายประสาทเทียมเข้ากับพลังขั้นตอนวิธี ของคอมพิวเตอร์ที่ตั้งโปรแกรมได้
NTM มีตัวควบคุมโครงข่ายประสาทเทียมควบคู่กับทรัพยากรหน่วยความจำภายนอก และโต้ตอบกับทรัพยากรเหล่านั้นผ่านกลไกความใส่ใจ การโต้ตอบของหน่วยความจำสามารถสร้างความแตกต่างได้ตั้งแต่ต้นจนจบ ทำให้สามารถปรับให้เหมาะสมโดยใช้วิธีการเคลื่อนลงตามความชัน NTM ที่มีตัวควบคุมโครงข่ายหน่วยความจำระยะสั้นแบบยาว (LSTM) สามารถอนุมานขั้นตอนวิธีง่าย ๆ เช่น การคัดลอก การเรียงลำดับ และการเรียกคืนแบบเชื่อมโยงจากตัวอย่างเพียงอย่างเดียว
เดิมทีคณะผู้เขียนบทความเผยแพร่ NTM ต้นฉบับไม่ได้เปิดเผยรหัสต้นทาง การใช้งานโอเพนซอร์สที่เสถียรครั้งแรกเปิดตัวในการประชุมนานาชาติเรื่องโครงข่ายประสาทเทียมครั้งที่ 27 ในปี 2018 และได้รับรางวัลและได้รับรางวัลบทความที่ดีที่สุด
คอมพิวเตอร์ประสาทหาอนุพันธ์ได้ (differentiable neural computer) ต่อยอดจากเครื่องทัวริงประสาท โดยมีกลไกความใส่ใจช่วยควบคุมว่าควรจะทำการจำตรงไหน ช่วยเพิ่มประสิทธิภาพ

**อ้างอิง**
หมวดหมู่:โปรแกรมประยุกต์ปัญญาประดิษฐ์
หมวดหมู่:การเรียนรู้ของเครื่อง
หมวดหมู่:การเรียนรู้เชิงลึก
หน่วยความจำระยะสั้นแบบยาว

เซลล์หน่วยความจำระยะสั้นแบบยาว (LSTM) ประมวลผลข้อมูลอย่างต่อเนื่องและสามารถรักษาสถานะที่ซ่อนอยู่ไว้ได้เป็นระยะเวลานาน
หน่วยความจำระยะสั้นแบบยาว (long short-term memory, LSTM) เป็นสถาปัตยกรรมโครงข่ายประสาทแบบเวียนซ้ำ (RNN) ที่ใช้ในสาขา การเรียนรู้เชิงลึก LSTM ต่างจากโครงข่ายประสาทเทียมแบบป้อนไปข้างหน้าแบบมาตรฐานตรงที่ LSTM มีจุดเชื่อมต่อป้อนกลับที่ทำให้เป็น "ตัวคำนวณเอนกประสงค์ (กล่าวคือสามารถคำนวณอะไรก็ได้ที่เครื่องทัวริงสามารถคำนวณได้) LSTM สามารถประมวลผลได้ไม่เพียงแต่จุดข้อมูลเดียว (เช่น รูปภาพ) แต่ยังรวมถึงแถวลำดับข้อมูลทั้งหมด (เช่น เสียงพูดหรือวิดีโอ) ตัวอย่างเช่น LSTM สามารถนำไปใช้กับงานต่าง ๆ อย่างการรู้จำลายมือเขียนที่เชื่อมต่อแบบไม่แบ่งส่วน และ การรู้จำคำพูด นิตยสาร Bloomberg Businessweek ได้เขียนไว้ว่า "ความสามารถนี้ทำให้ LSTM เป็นความสำเร็จด้านปัญญาประดิษฐ์ที่มีในเชิงพาณิชย์มากที่สุด ซึ่งใช้สำหรับทุกอย่างตั้งแต่การทำนายโรคไปจนถึงการแต่งเพลง"
หน่วย LSTM โดยทั่วไปประกอบขึ้นจากเซลล์ที่ประกอบไปด้วย ประตูป้อนเข้า (input gate), ประตูขาออก (output gate) และ ประตูลืมเลือน (forget gate) ตัวเซลล์จะเก็บค่าตามช่วงเวลาที่กำหนดโดยประตูทั้ง 3 ช่องจะควบคุมการไหลของข้อมูลเข้าและออกจากเซลล์จัดเก็บข้อมูล
โครงข่าย LSTM เหมาะอย่างยิ่งสำหรับปัญหาการจำแนกเชิงสถิติ การประมวลข้อมูลอิเล็กทรอนิก และ การทำนาย ตามข้อมูลอนุกรมเวลา เนื่องจากโครงข่าย LSTM อาจส่งผลให้เกิดความแตกต่างตามช่วงเวลาที่ไม่ทราบระหว่างเหตุการณ์สำคัญในอนุกรมเวลา LSTM ได้รับการพัฒนาขึ้นมาเพื่อจัดการกับ ปัญหาความชันอันตรธานซึ่งอาจเกิดขึ้นเมื่อฝึก RNN แบบดั้งเดิม
LSTM อยู่ในกระแสหลักจนถึงช่วงทศวรรษ 2010 แต่ตั้งแต่ ปี 2017 เป็นต้นมาได้ถูกแทนที่ด้วยแบบจำลองที่มีประสิทธิภาพสูงกว่าที่เรียกว่า ทรานส์ฟอร์เมอร์

**อ้างอิง**
หมวดหมู่:โครงข่ายประสาทเทียม
หมวดหมู่:การเรียนรู้เชิงลึก
หมวดหมู่:โรงแรมที่สร้างเสร็จในปี พ.ศ. 2509

หมวดหมู่:อาคารพาณิชย์ที่สร้างเสร็จในปี พ.ศ. 
หมวดหมู่:อาคารที่อยู่อาศัยที่สร้างเสร็จในปี พ.ศ.